钦定古今图书集成/明伦汇编/氏族典/第254卷 > 王成
## 钦定古今图书集成/明伦汇编/氏族典/第254卷 > 王成

按《汉书王成传》：“成不知何郡人也，为胶东相，治甚有
声，以流民自占八万馀口。宣帝下诏褒之，赐爵关内
侯，秩中二千石。未及征用，会病卒。后郡国上计，或言
成伪自增加，以蒙赏云。”

===王吉===按《汉书王吉传》：“吉字子阳，琅邪皋虞人也。少好学，以
郡吏举孝廉为郎，补若卢右丞，迁云阳令。举贤良，为
昌邑中尉。王好游猎驱驰，吉疏谏，王敬礼吉，赐牛肉
酒脯。王废群臣，坐在国不举奏王罪，皆下狱诛，唯吉
与郎中令龚遂以数谏减死，髡为城旦。起家复为益
州刺史，病去官，复征为博士，谏大夫，上疏言得失。上”
以其言迂阔，不甚宠异，遂谢病归。元帝即位，遣使征
吉。吉年老，道病卒，遣使者吊祠云。子骏